उधर, यूथ अकाली दल के राष्ट्रीय प्रचार सचिव सुखविंद्र सिंह सुक्खा ने जुगियाल में मीटिंग के दौरान कहा कि यह मामला सिर्फ एक युवती का नहीं, बल्कि पूरे भारत की बेटियों और बहनों का है। उन्होंने सरकार से सवाल किया कि आखिर आरोपियों का सजा देने में इतना समय क्यों लगाया जा रहा है। उन्होंने मांग की कि देश में जहां भी दुराचार के मामले हुए हैं आरोपियों को फांसी की सजा सुनाई जानी चाहिए। उन्होंने दिल्ली में प्रदर्शनकारियों पर हुए लाठीचार्ज की कड़ी निंदा की। इस मौके पर एंटी करप्शन सेल के जिला उप प्रधान अमित वैद्य, रोहित वैद्य, बबलू ठाकुर, योगेश शर्मा, सुरेश कुमार, दीपक शर्मा, अंकित व अन्य उपस्थित थे।